**Likumprojekta**

**“Grozījumi likumā “Par valsts apdraudējuma un tā seku novēršanas un pārvarēšanas pasākumiem sakarā ar Covid-19 izplatību”” sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Likumprojekts paredz izdarīt grozījumus likumā “Par valsts apdraudējuma un tā seku novēršanas un pārvarēšanas pasākumiem sakarā ar Covid-19 izplatību”(turpmāk – likumprojekts), izslēdzot likuma 13.panta otro daļu, tehniski precizējot likuma 51.panta redakciju, kā arī papildinot ar jaunu 56.pantu. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Finanšu ministrijas iniciatīva. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | 1. Likumprojekts paredz izslēgt likuma “Par valsts apdraudējuma un tā seku novēršanas un pārvarēšanas pasākumiem sakarā ar Covid-19 izplatību” (turpmāk – likums) 13.panta otro daļu. Saeimas Budžeta un finanšu (nodokļu) komisijas 2020.gada 30.aprīļa sēdē tika izskatīti priekšlikumi likumprojektam “Grozījums likumā “Par valsts apdraudējuma un tā seku novēršanas un pārvarēšanas pasākumiem sakarā ar Covid-19 izplatību”” (Nr.673/Lp13) un atbalstīts priekšlikums aizstāt likuma 13.pantā pirmajā daļā vārdus “krīzes skarto nozaru komersantus” ar vārdiem “komersantus un citus saimnieciskās darbības veicējus, biedrības un nodibinājumus, kurus ietekmējusi ar Covid-19 izplatību noteiktā ārkārtējā situācija”. Ņemot vērā, ka minētie grozījumi ir attiecināmi uz publiskām personām, t.sk. pašvaldībām, ir izslēdzama likuma 13.panta otrā daļa, kas paredz, ka pašvaldības dome ar tās lēmumu šā panta pirmajā daļā paredzēto atbalstu, ievērojot Ministru kabineta noteikumos minētos šā atbalsta piešķiršanas nosacījumus un kārtību, var attiecināt arī uz citiem saimnieciskās darbības veicējiem, biedrībām un nodibinājumiem, kas nomā attiecīgās pašvaldības vai tās kontrolētas kapitālsabiedrības mantu.   Likumprojekts paredz šādus tehniskus precizējumus likuma 51.pantā:   1. izteikt pirmo daļu jaunā redakcijā. Šādi precizējumi ir nepieciešami, lai: 2. regulējumā ietvertu spēkā esošajos normatīvajos aktos lietoto terminoloģiju, proti, terminu “noņemt transportlīdzekli no uzskaites”. Minētais termins identificē transportlīdzekļa reģistrācijas pārtraukšanu uz laiku, nenododot transportlīdzekļa numura zīmes, kā transportlīdzekļa reģistrācijas darbību, pirms kuras izpildes ir jānodrošina nesamaksāto nodokļu un sodu kontrole; 3. regulējumā uzsvērtu, ka Ceļu satiksmes drošības direkcija nodrošina, ka minētā darbība e-pakalpojumos tiek veikta tiešsaistē, vienlaicīgi nodrošinot nesamaksāto nodokļu un sodu kontroli, kā arī noteiktās atzīmes izdarīšanu Transportlīdzekļu un to vadītāju valsts reģistrā; 4. regulējumā uzsvērtu aizliegumu piedalīties ceļu satiksmē ar transportlīdzekli, kura reģistrācija uz laiku ir pārtraukta. 5. izteikt ceturto un piekto daļu jaunā redakcijā, tās papildinot ar uzņēmumu vieglo transportlīdzekļu nodokļa maksāšanas kārtību, ja transportlīdzekļa reģistrācija tiek pārtraukta uz laiku, nenododot transportlīdzekļa numura zīmes Ceļu satiksmes drošības direkcijai. Šādi precizējumi ir nepieciešami, lai regulējumā iekļautu tos transportlīdzekļu īpašniekus vai turētājus, kuri ir uzņēmumu vieglo transportlīdzekļu nodokļa subjekti. 6. papildināt sestās daļas pirmo teikumu ar vārdiem “ja ir pārtraukta transportlīdzekļa, kas tiek izmantots komercpārvadājumu veikšanai, reģistrācija uz laiku, nenododot transportlīdzekļa numura zīmes Ceļu satiksmes drošības direkcijai”. Šāds precizējums ir nepieciešams, lai regulējumā uzsvērtu transportlīdzekļa reģistrācijas pārtraukšanu uz laiku kā priekšnoteikumu sauszemes transportlīdzekļu īpašnieku civiltiesiskās atbildības obligātās apdrošināšanas (turpmāk – OCTA) līguma izbeigšanai pirms termiņa. Pārvadātājam ir tiesības izbeigt OCTA līgumu pirms termiņa par tiem transportlīdzekļiem, kas tiek izmantoti pasažieru komercpārvadājumiem ar autobusu, taksometru vai vieglo automobili vai kravas komercpārvadājumiem ar kravas automobili. 2020.gada 25.aprīlī stājās spēkā likuma “Par valsts apdraudējuma un tā seku novēršanas un pārvarēšanas pasākumiem sakarā ar Covid-19 izplatību”51.panta sestā daļa un šīs normas mērķis ir noteikt speciālu regulējumu OCTA līguma izbeigšanai pirms termiņa pārvadātājiem, kuri ir saņēmuši speciālo atļauju (licenci) komercpārvadājumu veikšanai. Tomēr gadījumā, ja pārvadātājs ar transportlīdzekli, kura reģistrācija ir pārtraukta uz laiku, nenododot transportlīdzekļa numura zīmes, piedalās ceļu satiksmē un izraisa ceļu satiksmes negadījumu, bet tam nav spēkā esoša OCTA līguma, pārvadātajam kā transportlīdzekļa īpašniekam vai turētajam ir pašam jāatbild par nodarītajiem zaudējumiem trešajām personām (zaudējumi sākotnēji tiks segti no OCTA garantijas fonda, pēc tam tos regresa kārtībā piedzenot no īpašnieka vai turētāja). Pārvadātājiem, kuri veic komercpārvadājumus, transporta kustība uzskatāma par vienīgo ienākumu gūšanas avotu, bet COVID-19 radītajos krīzes apstākļos transporta kustība ir būtiski ierobežota un pārvadājumi ir atcelti vai būtiski samazināti. Līdz ar to pārvadātāji ir spiesti konsolidēt komercdarbības apjumu, tostarp izbeigt pirms termiņa OCTA līgumus transporta vienībām, kas atrodas dīkstāvē COVID-19 radīto krīzes apstākļu dēļ. Nenoliedzami arī citu nozaru darbībā ir iestājušās negatīvas sekas, kas saistītas ar komercdarbības apjomu samazināšanos, taču lielākajā daļā gadījumu zaudējumi nav tieši saistīti ar transporta kustību. Savukārt fiziskas personas joprojām ir tiesīgas pārvietoties ar personīgo transportlīdzekli. Turklāt sabiedrība tiek aicināta atturēties no sabiedriskā transporta izmantošanas, gadījumos, kad tas ir iespējams. Līdz ar to personīgais transportlīdzeklis daudzās mājsaimniecībās ir nepieciešams ikdienas vajadzību nodrošināšanai. Līdz ar to regulējums nebūtu attiecināms uz fiziskām personām, kā arī uz personām, kuru komercdarbība nav saistīta ar pasažieru vai kravu pārvadājumiem, lai neradītu izmaksu pieauguma risku no OCTA garantijas fonda un risku, ka pašiem transportlīdzekļu īpašniekiem pašiem būtu jāsedz ar transportlīdzekli nodarītie zaudējumi trešajām personām. 7. Likumprojekts paredz likumu papildināt ar jaunu 56.pantu šādā redakcijā: 8. Uz valsts budžetu attiecināmās valsts vārdā sniegto galvojumu parāda saistības tiek palielinātas par 57 070 750 *euro*, lai izsniegtu Latvijas Republikas galvojumu Eiropas Komisijai par dalību Eiropas Savienības atbalsta instrumentā "Bezdarba risku mazināšanai ārkārtas situācijā (SURE)". 9. Finanšu ministram ir tiesības parakstīt Latvijas Republikas vārdā galvojuma līgumu ar Eiropas Komisiju par dalību Eiropas Savienības atbalsta instrumentā "Bezdarba risku mazināšanai ārkārtas situācijā (SURE)" pēc tam, kad ir stājusies spēkā attiecīgā ES regula un Ministru kabinets ir atbalstījis galvojuma līgumu.".   ES regula, ar kuru ir plānots ieviest Eiropas Savienības atbalsta instrumentu “Bezdarba risku mazināšanai ārkārtas situācijā” (turpmāk – SURE), vēl nav apstiprināta, bet tās teksts kopumā ir saskaņots ar ES dalībvalstīm.  Lai nodrošinātu iespējamās saistības, kas izriet no EK izsniegtajiem aizdevumiem SURE ietvaros, dalībvalstīm ar EK būs jāparaksta Galvojuma līgums. Galvojuma līgums paredz, ka Latvijas Republika sniedz galvojumu 57 070 750 *euro* apmērā. Galvojuma apmērs tika aprēķināts, izmantojot katras dalībvalsts proporcionālo daļu no Eiropas Savienības (turpmāk - ES) kopējā nacionālā ienākuma, kas Latvijai ir 0,228283%.  Galvojuma līgums paredz nodrošināt EK finanšu līdzekļus, ja radīsies tāda nepieciešamība, lai tā segtu uzņemtās saistības pēc finanšu līdzekļu piesaistes starptautiskajos finanšu kapitāla tirgos, tādejādi nodrošinot resursus SURE.  Galvojuma līgums nosaka, ka dalībvalsts, kura nav izpildījumi saistības (kas var rasties no noslēgtā aizņēmuma vai galvojuma līguma) uzņemtas pilnu atbildību par to un saistības paliek spēkā līdz to pilnīgai atmaksai, tomēr galvojuma saistības tiek izsniegtas vienīgi, lai nodrošinātu galvojumu SURE.  Šobrīd notiek Galvojuma līguma redakcijas galīgā saskaņošana.  Galvojuma līguma projekta 1.nodaļa nosaka:  - EK var pieprasīt veikt vairākus galvojumu saistību maksājumus, tomēr nevar pārsniegt 1.pielikumā norādīto maksimālo sniegtās galvojuma apmēru.  - Ja kāda dalībvalsts neveic galvojuma saistību maksājumu, EK var pieprasīt veikt papildus maksājumu pārējām dalībvalstīm, proporcionāli sadalot nesamaksāto summu izmantojot jau iepriekš minēto proporcionālo daļu no ES kopējā nacionālā ienākuma, taču aprēķinā neņemot vērā tās dalībvalsts vai dalībvalstu, kas nav veikušas galvojuma maksājumu procentuālās daļu/-as.  - Ja netiks pildītas uzņemtās saistības, EK organizēs parādu piedziņas procedūru. Saņemtie līdzekļi ievērojot proporcijas principu tiks atgriezti dalībvalstīm, kas attiecīgi veica šos galvojuma maksājumus vai papildus pieprasītos galvojuma maksājumus.  - Latvijai nav tiesības samazināt uzņemto saistību apmēru par summu, par kādu tā būs veikusi maksājumu, lai segtu citu valstu saistības.  Galvojuma līguma projekta 2. nodaļa nosaka:  - Visas uzņemtās saistības ir spēkā līdz to pilnīgai atmaksai.  - Latvija apņemas, ka pienākumi, kas izriet noslēdzot šo garantijas līgumu, ir līdzvērtīgi pašreizējām, turpmākajām, tiešajām, beznosacījumu un nenodrošinātajām garantijas devēja saistībām.  - Regresa prasības administrēšana (izpildot galvojumu) tiek nodota EK, taču pastāv risks pilnīgi vai daļēji neatgūt izveidojušos prasību.  Galvojuma līguma projekta 3. nodaļa nosaka:  - EK katru ceturksni informēs par prasījuma tiesībām un izsniegto SURE aizdevumu saistību apmēru.  - EK apņemas informēt Galvojuma sniedzējus par notikumiem, kas var ietekmēt kāda aizņēmēja spēju segt uzņemtās saistības un var rezultēties nepieciešamībā pieprasīt galvojumu.  Galvojuma līguma projekta 4. nodaļa nosaka:  - Galvojuma saistību maksājums ir jāveic tikai pēc EK pieprasījuma.  - Latvijai nav tiesības piešķirt vai nodot galvojuma tiesības, uzņemtās saistības un pienākumus kādai citai pusei.  Galvojuma līguma projekta 5. nodaļa nosaka:  - Galvojuma līgums ir spēkā līdz:  o Pilnīgai SURE aizdevumu līgumu saistību izpildei;  o Pilnīgai Galvojuma saistību izpildei;  o 2053. gada 31. decembrim.  - Neskatoties uz noteikto galīgo Galvojuma līguma termiņu (2053. gada 31. decembris), EK turpinās veikt parādu piedziņu, ja, līdz Galvojuma līguma termiņa beigām kāda dalībvalsts vai dalībvalstis nebūs izpildījušas uzņemtās saistības.  Vēršam uzmanību, ka par Galvojuma līgumu galīgo termiņu vēl notiek diskusijas starp ES dalībvalstīm, tāpēc iespējams, Galvojuma līguma galīgajā versijā, galvojuma līguma gala termiņš var tikt mainīts.  Galvojuma līguma projekta 6. nodaļa nosaka, ka šaubu gadījumā visus tā noteikumus interpretē tā, lai tie atbilstu spēkā esošajiem tiesību aktiem. Ja kāds no šā nosacījumiem ir vai kļūst par spēkā neesošu vai nepiemērojamu saskaņā ar spēkā esošajiem tiesību aktiem, pārējo noteikumu spēkā esamība vai izpilde nekādā veidā netiek ietekmēta.  Galvojuma līguma projekta 7. nodaļā:  - norādīta Latvijas Republikas atbildīgās institūcijas par Galvojuma līguma izpildi kontaktinformācija.  - Nosacījumi par paziņojuma saņemšanas laikiem.  Galvojuma līguma projekta 8. nodaļā norādīts:  - Par darba dienas laiku tiek uzskatīts attiecīgais periods, kas ir darba diena Luksemburgā.  - Galvojuma līgumu var grozīt, papildināt.  Galvojuma līguma projekta 9. nodaļā norādīts:  - Galvojuma līgums un no tā izrietošās saistības tiek noteiktas pamatojoties uz ES tiesību aktiem, bet nepieciešamības gadījumā tos var papildināt izmantojot Luksemburgas likumdošanu.  - Visi strīdi, kas var rasties no Galvojuma līguma saistībām, tiek šķirti ES tiesā.  - Galvojuma līgums stājas spēkā brīdī, kad visas ES dalībvalstis ir parakstījušas divpusējos Galvojuma līgumus starp ES dalībvalsti un EK.  Galvojuma līguma projekta 1.pielikums nosaka katras dalībvalsts sniegtā galvojuma apmēru, kas ir aprēķināts, izmantojot Galvojuma līguma projekta 2.pielikumā noteikto katras dalībvalsts proporcionālo daļu no ES kopējā nacionālā ienākuma jeb procentuālo apmēru, kuru galvo katra dalībvalsts no kopējā galvojuma 25 miljardu *euro* apmērā.  Likums "Par valsts apdraudējuma un tā seku novēršanas un pārvarēšanas pasākumiem sakarā ar Covid-19 izplatību" neparedz palielināt valdības pieļaujamās rīcības robežas 2020. gadā, lai nepieciešamības gadījumā veiktu maksājumu izpildot galvojumu saistības, jo EK norāda, ka pastāv ļoti minimāla varbūtība, ka galvojums var tikt pieprasīts. Šis Galvojuma līgums kalpo kā nodrošinājums tikai ekstrēmiem gadījumiem, ja kāda no ES dalībvalstīm nevarēs pildīt uzņemtās saistības. Turklāt, SURE regula paredz, ka EK izsniegtajiem aizdevumiem var tikt pagarināti atmaksas termiņi, tādejādi vēl vairāk samazinot iespējamību, ka varētu iestāties kādas dalībvalsts maksātnespēja.  Gadījumā, ja tomēr 2020. gadā, pamatojoties uz noslēgto Galvojuma līgumu, EK pieprasīs veikt galvojuma saistību izpildi, likuma par budžetu un finanšu vadību 39. pants nosaka, ka izdevumi valsts parāda saistību izpildei izdarāmi saskaņā ar līgumu noteikumiem neatkarīgi no gadskārtējā valsts budžetā šim mērķim paredzētā līdzekļu apjoma un noteiktajām valdības rīcības pieļaujamām robežām. Ja EK pieprasīs veikt galvojuma saistību izpildi, finanšu ministrs saskaņā ar likuma par budžetu un finanšu vadību 9.panta sešpadsmito daļu palielinās gadskārtējā valsts budžeta likumā valsts parāda saistību izpildei noteikto apropriāciju un paplašinās valdības rīcības pieļaujamās robežas neparedzētu apstākļu izraisītu valdības saistību gadījumā.  Galvojuma līguma projekts paredz, ka EK katru ceturksni informēs dalībvalstis par izsniegtiem aizdevumiem, termiņiem un iespējamiem notikumiem, ja tādi būs radušies, kas varētu apgrūtināt aizņēmējiem izpildīt saistības. Pēc šādas informācijas saņemšanas no EK, Finanšu ministrija (Valsts kase) izvērtēs vai un kādos apmēros ir jāveic uzkrājumi un nepieciešamības gadījumā sagatavos informāciju un priekšlikumus gadskārtējam valsts budžeta likumam, kurā tiks noteiktas valdības pieļaujamās rīcības robežas. |
| 3. | Projekta izstrādē iesaistītās institūcijas un publiskas personas kapitālsabiedrības | Finanšu ministrija, Satiksmes ministrija, Ceļu satiksmes drošības direkcija, Valsts ieņēmumu dienests, Valsts Kase. |
| 4. | Cita informācija | Nav. |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Transportlīdzekļu īpašnieki vai transportlīdzekļa reģistrācijas apliecībā norādītie transportlīdzekļu turētāji, kas uz laiku pārtrauc transportlīdzekļu reģistrāciju.  Transportlīdzekļu īpašnieki vai turētāji, kuri ir uzņēmumu vieglo transportlīdzekļu nodokļa subjekti. |
| 2. | Tiesiskā regulējuma ietekme uz tautsaimniecību un administratīvo slogu | Likumprojektā ietvertajam tiesiskajam regulējumam būs pozitīva ietekme un tas neradīs papildus administratīvo slogu. |
| 3. | Administratīvo izmaksu monetārs novērtējums | Likumprojekts šo jomu neskar. |
| 4. | Atbilstības izmaksu monetārs novērtējums | Likumprojekts šo jomu neskar. |
| 5. | Cita informācija | Nav. |

|  |  |  |  |  |  |  |  |
| --- | --- | --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | | | |
| Rādītāji | 2020 | | Turpmākie trīs gadi (*euro*) | | | | |
| 2021 | | 2022 | | 2023 |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2021. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2022. gadam | izmaiņas, salīdzinot ar vidēja termiņa budžeta ietvaru 2022. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | x | 0 | x | 0 | x | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | x | 0 | x | 0 | x | 0 | 0 |
| 1.2. valsts speciālais budžets | x | 0 | x | 0 | x | 0 | 0 |
| 1.3. pašvaldību budžets | x | 0 | x | 0 | x | 0 | 0 |
| 2. Budžeta izdevumi | x | 0 | x | 0 | x | 0 | 0 |
| 2.1. valsts pamatbudžets | x | 0 | x | 0 | x | 0 | 0 |
| 2.2. valsts speciālais budžets | x | 0 | x | 0 | x | 0 | 0 |
| 2.3. pašvaldību budžets | x | 0 | x | 0 | x | 0 | 0 |
| 3. Finansiālā ietekme | x | 0 | x | 0 | x | 0 | 0 |
| 3.1. valsts pamatbudžets | x | 0 | x | 0 | x | 0 | 0 |
| 3.2. speciālais budžets | x | 0 | x | 0 | x | 0 | 0 |
| 3.3. pašvaldību budžets | x | 0 | x | 0 | x | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | x | 0 | x | 0 | x | 0 | 0 |
| 5. Precizēta finansiālā ietekme | x | 0 | x | 0 | x | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | Nav attiecināms. | | | | | | |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Nav attiecināms. | | | | | | |
| 8. Cita informācija | Nav. | | | | | | |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Likumprojekts šo jomu neskar. |

|  |  |
| --- | --- |
| **V. Tiesību akta projekta atbilstība Latvijas Republikas starptautiskajām saistībām** | |
| 1.Saistības pret Eiropas Savienību | Nav attiecināms. |
| 2. Citas starptautiskās saistības | Nav attiecināms. |
| 3.Cita informācija | Eiropas Komisijas 2020.gada 2.aprīļa priekšlikums Padomes regulai par Eiropas instrumentu atbalstam, lai mazinātu bezdarba riskus ārkārtas situācijā (SURE) saistībā ar COVID-19 izplatību šobrīd ir izstrādes stadijā. Šī regula vēl nav apstiprināta, bet tās teksts kopumā ir saskaņots ar ES dalībvalstīm. |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Ņemot vērā visā valsts teritorijā izsludināto ārkārtējo situāciju un tās prognozējamo ietekmi uz valsts ekonomiku, minētā jautājuma risinājums nav atliekams.  Sabiedrība pēc normatīvā akta pieņemšanas tiks informēta ar publikāciju oficiālajā izdevumā „Latvijas Vēstnesis”, kā arī ievietojot to bezmaksas normatīvo aktu datu bāzē [www.likumi.lv](http://www.likumi.lv). |
| 2. | Sabiedrības līdzdalība projekta izstrādē | Likumprojekts izstrādāts, izvērtējot nodokļu maksātāju un to organizāciju iesniegumus. |
| 3. | Sabiedrības līdzdalības rezultāti | Likumprojekts izstrādāts, izvērtējot nodokļu maksātāju un to organizāciju iesniegumus. |
| 4. | Cita informācija | Nav. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Finanšu ministrija, Satiksmes ministrija, Ceļu satiksmes drošības direkcija, Valsts ieņēmumu dienests, Valsts Kase |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Pārvaldes funkcijas un institucionālā struktūra netiek grozīta.  Jaunas institūcijas nav nepieciešams izveidot, kā arī nav paredzēta esošo institūciju likvidācija vai reorganizācija.  Projekta izpilde tiks nodrošināta esošo cilvēkresursu ietvaros. |
| 3. | Cita informācija | Nav. |

Finanšu ministrs J. Reirs

I.Albova 67083857

Inese.Albova@fm.gov.lv

I.Berzina 67083947

inga.berzina@fm.gov.lv

I.Blauberga 67083887

Irena.Blauberga@fm.gov.lv

v\_sk = 2487